สวัสดีค่าทุกท่าน^^
วันนี้เรามีนัดกับเพื่อนไปหาร้านอร่อยๆทานกันค่ะ แล้วร้านนี้ก็เป็นเป้าหมายแรกในวันนี้

ร้านนี้อยู่แถวๆBTSพญาไท ทางออกที่2 ทางเลียบทางไปเรื่อยๆผ่านกรมปศุสัตว์ จนเจอซอยปทุมวันรีสอร์ท พอเจอเดินแล้วเลี้ยวเข้าไปเลยค่ะร้านอยู่ฝั่งซ้ายมือ เกือบถึงรีสอร์ทข้างใน มีป้ายภาษาเกาหลีติดไว้อยู่หน้าร้านไม่ใหญ่มาก

ภายในร้านจะเป็นแบบเรียบๆมีวาดรูปตกแต่งเป็นลายดอกไม้สดใสดีค่ะ โต๊ะมีไม่มากเท่าไรและเต็มค่อนข้างเร็ว แนะนำให้โทรไปจองก่อนค่ะ ไม่เกิน12.30น. คนก็เต็มร้านแล้วค่า

ทานแบบบุฟเฟ่จำกัดเวลา2ชั่วโมงค่ะ (แบบเมนูเดี่ยวก็มีนะคะ) ถ้าไปวันธรรมดาแนะนำให้ไปตั้งแต่ร้านเปิดจะดีที่สุดหรือโทรจองก่อนนะคะ ร้านปิดอีกที14.00น. แล้วเปิดอีกทีช่วงเย็นๆ อย่าลืมกะเวลารัลประทานกันดัวยนะคะ

เมนูที่นี่มีไม่มากแต่เราว่ารสชาติใช้ได้เลยนะคะ เพื่อนเราสั่งเบคอนกับหมูสามชั้น(เราไม่แน่ใจนัแต่เห็นว่ามีมันเยอะๆ) แล้วก็สันหมู อร่อยดีค่ะรสเหมือนหมูปิ้งเลยอ่ะ555แต่เราชอบนะ เขาจะมีกรรไกรมาให้ตัดชิ้นเนื้อด้วยเราก็ตัดไปรู้สึกตัวเองเหมือนแม่ค้าขายหมูเลยค่ะสนุกดีๆ^^

ร้านนี้เนื้อวัวก็มีนะคะแต่เราไม่ได้สั่งมาเลยไม่ทราบรสชาติ

เราสั่งเห็ดมาด้วยค่ะ ออรินจิ อร่อยมากกกกกก ถูกใจสุดๆ เนื้อไก่ก็อร่อยค่ะ เสียดายสั่งมาช้าไปหน่อยหมูลงไปอยู่ในกระเพาะเกือบเต็มสะแล้ว ต๊อกป๊อกกิก็ใช้ได้นะคะ ส่วนข้าวยำเราไม่ค่อยชอบเท่าไรคิดว่าเผ็ดไปหน่อย กิมจิแปลกๆค่ะแต่อาจเป็นเพราะเราอาจจะชินกับกิมจิของที่อื่นมากกว่า

ที่นี่มีผักให้ดัวยนะคะ สดมากๆเลยเรสชอบมากเลยค่ะเอามากินแบบสดๆไม่ห่อหมูเลย^^

มีแกงอีกอย่างนึงเราจำไม่ได้ว่าเรียกอะไรแต่มีเส้นมาม่าเกาหลีอยู่ด้วยค่ะ เราเฉยๆนะพอทานได้ ปต่ที่สำคัญคือให้มาเยอะมากกกก เกือบทานไม่หมดเลยค่ะ

ของหวานที่นี่เป็นน้ำแข็งใสถั่วแดง อร่อยค่ะแต่เราทานแต่น้ำแข็ง(เราไม่ได้ทานถั่วแดง)

อาหารที่นี่ถ้าทานหมู เนื้อ ได่ ไม่หมด สามารถคืนได้ค่ะในกรณีที่ยังไม่ได้ย่างนะคะ ส่วนอาหารอืีนๆถ้าทานเหลือมากกว่าครึ่งเขาปรับตามราคาอาหารจานเดียวนะคะ

บัตรนักเรียนนักศึกษาสามารถเป็นส่วนลดได้ เหลือ 297 บาท

แนะนำให้ไปรับประทานกันค่า ไปกันหลายๆคนอาหารยิ่งสนุกยิ่งอร่อยขึ้นนะคะ^^